Spoštovani,

prejeli smo vprašanja gospodarskega subjekta v zvezi z objavljeno razpisno dokumentacijo, zato vam v nadaljevanju posredujemo odgovore na prejeta vprašanja.

1. VPRAŠANJE:

Obstoječi sistem EDS se bo ugasnil, zato bo predhodno potrebno migrirati podatke in dokumente v nov sistem. Ali bodo morali biti dokumenti migrirani v nov sistem, dostopni tudi preko SAP-a, tako da bo repozitorij migriranih dokumentov del novega sistema EDS?

ODGOVOR:

Povezave do dokumentov, do katerih se dostopa preko SAP-a, morajo delovati tudi po migraciji na nov EDS.  Po migraciji dokumentov in metapodatkov v nadgrajen ali nov  EDS sistem, morajo biti migrirani dokumenti  dostopni tudi iz SAP-a.  Repozitorij migriranih dokumentov  bo v nadgrajenem oziroma novem EDS-u.

1. VPRAŠANJE:

Ali se lahko kot certificirani SAP vmesnik na strani EDS uporabijo na primer klici SAP-ovih BAPI vmesnikov ali klici SAP-ovega .NET konektorja, saj gre nenazadnje za vmesnike, ki jih "ponuja" SAP?

ODGOVOR:

Ne. Integracija EDS sistema s SAP-om mora potekati preko vmesnika, ki je SAP certificiran tudi na strani EDS, kot je navedeno v zahtevah.

1. VPRAŠANJE:

Iz razpisne dokumentacije je moč razbrati, da uporabljate rešitev za potrjevanje računov v SAP-u, ki je v celoti zasnovana tako, da uporablja SAP-ov workflow (za vse korake potrjevanja do knjiženja računa). Ali se podobno funkcionalnost pričakuje tudi od nove rešitve, ki bo zamenjala obstoječo?

ODGOVOR:

Da. Rešitev za potrjevanje računov mora biti v celoti realizirana v SAP-u, saj so vsi potrjevalci računov tudi SAP uporabniki. Ob potrjevanju računov morajo imeti podpisniki  v SAP-u dostop do SAPovih zapisov na račun vezanih nabavnih naročil,  internih naročil in pogodb vključno z dokumenti, ki so s temi zapisi že povezani  (pogodbe, naročilnice, ponudbe,  … ).

1. VPRAŠANJE:

Ali bo morala biti rešitev za potrjevanje računov v slovenskem jeziku?

ODGOVOR:

Da, potrjevanje računov mora biti v slovenskem jeziku.

1. VPRAŠANJE:

V razpisni dokumentaciji je omenjena tudi stroškovna razporeditev. Glede na to, da ogled aplikacije ni mogoč, prosimo, da nam opišete kakšne so pričakovane funkcionalnosti »modula« za razdelitev stroškov v povezavi z aplikacijo za potrjevanje računov.

ODGOVOR:

Rešitev za potrjevanje računov mora nuditi vsem uporabnikom možnost vnosa razporeditve stroškov v vsakem koraku procesa. Podpisniki računov praviloma nimajo avtorizacije za standardno SAP transakcijo MIR4/FB03, zato je bila izdelana rešitev kjer imajo pravico stroškovno opredeljevati račun, ki ga podpisujejo. Pri razporejanju stroškov na posameznem računu morajo biti izvedene enake kontrole kot so v standardnih SAP transakcijah MIR4/FB03.  Ne glede na to ali je sprememba narejena v standardni SAP transakciji ali v modulu za potrjevanje računov, mora biti vidna v obeh modulih.  Vnos stroškovne razporeditve mora podpirati ročni vnos podatkov  ter vnos s pomočjo uvoza preglednice ( Excel .xls ali .xlsx  )  z delitvijo stroškov po stroškovnih nosilcih.

*Odgovor je bil dne 31.01.2014 poslan v objavo tudi na Portalu javnih naročil.*

Lepo pozdravljeni!

Uroš Pečaver

JAVNI HOLDING Ljubljana, d.o.o.

Sektor za javna naročila